تاریخی ناول

تاریخی ناول تاریخ کو موضوع بنانے والا ناول ہے۔ تاریخی ناول نگار تاریخ کے چند مسلسل واقعات منتخب کر کے، یہ واقعات جن حقیقی کرداروں پر گذرے انھیں کی ادبی کردار نگاری سے اپنے موضوع کو ناول کی شکل دیتا ہے۔ اس ناول کے واقعات ضروری نہیں کہ اسی تسلسل میں بیان کیے جائیں جس میں وہ کبھی واقع ہوئے تھے۔ ناول نگار پلاٹ کے اہم جز کو ناول کے آغاز کی حیثیت سے بیان کر سکتا ہے۔ ایسا کرتے ہوئے ممکن ہے کہ وہ تاریخی تسلسل کے اختتام کو ناول کی ابتدا میں بیان کر جائے۔ تاریخی ناول چونکہ حقیقی واقعات اور کردار پر مبنی ہوتا ہے اس لیے اس میں روایتی کردار نگاری، منظر نگاری، فطری زبان میں مکالمے اور فطری عمل کی پیش کش سے مفر نہیں۔ ویسے یہ محض تاریخی بیان بھی نہیں ہوتا، فن کار اپنے تخیل سے ماضی کی فضا تخلیق کر کے گویا تاریخ کو زندہ کرتا ہے لیکن متعدد فنی اضافوں کے ساتھ جن سے واقعات کے بیان میں کمی بیشی یا ان کی صداقت میں فرق بھی آ سکتا ہے۔ تاریخی ناول کا مقصد عام ناول کی طرح مسرت و بصیرت کا اکتساب ہو سکتا ہے جو ظاہر ہے کہ محض تاریخ کے مطالعے سے حاصل نہیں ہو سکتا یعنی کہا جا سکتا ہے کہ تاریخی ناول کا مطالعہ تاریخ کے مطالعے سے کہیں زیادہ افادی ہے۔
 اردو تاریخی ناول 
اردو میں اصطلاحی تاریخی ناول یوں تو بیسویں صدی عیسوی کی ابتدا میں لکھے جانے لگے تھے مگر واقعات کی غیر امکانی صورت سے قطع نظر اردو داستانوں میں بعض مشہور و معروف تاریخی کردار بہت پہلے سے موجود چلے آ رہے تھے، انھیں کی بنیاد پر جب خالص تاریخ سے منتخب واقعات کو ادب کا موضوع بنایا گیا تو عبد الحلیم شرر نے اسلامی تاریخ پر مبنی متعدد ناول تصنیف کر ڈالے جن میں  ، ،  وغیرہ بہت مشہور ہیں۔ بیسویں صدی عیسوی کے نصف خاتمے پر صادق سردھنوی، نسیم حجازی اور ایم اسلم وغیرہ کے بے شمار تاریخی ناول شائع ہو چکے تھے۔ نئے دور میں عزیز احمد نے  ، قاضی عبد الستار نے  اور ، عصمت چغتائی نے  اور ماہر القادری نے اور  جیسے تاریخی ناول اردو ادب کو دیے۔ ان کے علاوہ تفریحی ادب کے نام پر بھی بہت سے لکھنے والوں نے تاریخ کو اپنا موضوع بنایا ہے۔

 حوالہ جات